O‘zbekistonning Jahon savdo tashkilotiga a’zo bo‘lishi uchun idoralararo komissiya tuzildi

Vazirlar Mahkamasining 2020-yil 28-maydagi “Jahon savdo tashkiloti bilan ishlash bo‘yicha idoralararo komissiya to‘g‘risidagi nizomni tasdiqlash haqida”gi qaroriga asosan Jahon savdo tashkiloti bilan ishlash bo‘yicha idoralararo komissiya tuzildi. Bu haqda Norma xabar berdi.

Ma’lum qilinishicha, Jahon savdo tashkiloti bilan ishlash bo‘yicha idoralararo komissiya O‘zbekistonning Jahon savdo tashkilotiga (JST) a’zo bo‘lishi bo‘yicha ishlarni muvofiqlashtiruvchi va yo‘nalishlarni belgilaydigan kollegial organ hisoblanadi. Nizom bilan idoralararo komissiyaning vazifalari va funksiyalari, tarkibi, faoliyatini tashkil etish va ishlash tartibi belgilangan.
Quyidagilar idoralararo komissiyaning asosiy vazifalari hisoblanadi:
Idoralararo komissiya o‘z faoliyatini yig‘ilishlar shaklida amalga oshiradi, ular bir yilda kamida ikki marta o‘tkaziladi. Idoralararo komissiya yig‘ilishlariga materiallarni tayyorlash uning kotibiyati — Investitsiyalar va tashqi savdo vazirligining JST bilan hamkorlikni muvofiqlashtirish boshqarmasi tomonidan amalga oshiriladi. Ko‘riladigan masalalar bo‘yicha qarorlar komissiya a’zolari tomonidan ochiq ovoz berish orqali ko‘pchilik ovoz bilan qabul qilinadi.
Idoralararo komissiya Vazirlar Mahkamasiga o‘tkazilgan yig‘ilish yakunlari bo‘yicha hisobot kiritadi.
 1-yanvar – Jahon savdo tashkiloti tuzilgan kun. Bu tashkilot O‘zbekistonga nima berishi mumkin?
Eslatib o‘tamiz, O‘zbekiston Jahon savdo tashkiloti bilan bir qatorda Yevrosiyo iqtisodiy ittifoqiga kuzatuvchi sifatida qo‘shilishni rejalashtirmoqda. YeOIIga qo‘shilish haqidagi qonun 11-may kuni O‘zbekiston Senati tomonidan ma’qullangandi.
 Yevroittifoq O‘zbekistonning JSTga kirishi uchun 5 mln yevro ajratdi